हिसार. हत्या, हत्या के प्रयास, फिरौती वसूलने वाला एक लाख रुपये का इनामी गैंगस्टर थुराना निवासी विनोद पानू उर्फ काना की गिरफ्तारी के लिए नेटवर्क बिछाना शुरू कर दिया है। गैंगस्टर काना की गिरफ्तारी के लिए एसपी राजेंद्र कुमार मीणा ने एएसपी हांसी के नेतृत्व में स्पेशल अॉपरेशन ग्रुप की टीम बनाई है। इस टीम में तेजतर्रार पुलिस कर्मियों को लगाया है। पुलिस की टीम ने काना के नेटवर्क को खंगालना शुरू कर दिया। एसपी ने दावा किया है कि काना जल्द सलाखों के पीछे होगा। मुठभेड़ में मौत हुई थी...
एसपी का मानना है कि काना फरार है, लेकिन काफी समय से शांत है। कुछ दिनों से हिसार में किसी अपराध को अंजाम देने में उसका नाम सामने नहीं आया है। मगर पुलिस के रिकाॅर्ड में कई मामलों में उसकी गिरफ्तारी बाकी है। इसके लिए पुलिस की टीम लगा दी गई है। जल्द सफलता मिल जाएगी।
संदीप सोरखी की हत्या में सामने आया था पानू का नाम...
सोरखी के संदीप की हत्या में पिछले दिनों विनोद उर्फ काणा का नाम सामने आया था। काना इससे पहले कई और संगीन वारदातों को अंजाम दे चुका है। पुलिस रिकाॅर्ड के अनुसार काना पिछले एक साल से अधिक समय से कहीं छिपा हुआ था। इस दौरान वह एकाध बार हिसार में गया, लेकिन पुलिस की पकड़ में नहीं आया। उसने पिछले दिनों संदीप की हत्या कर एक और संगीन वारदात को अंजाम दिया है।
पुलिस जांच में यह सामने आया था कि काना ने करीब तीन साल पहले देपल के मंदीप को अपने गिरोह में शामिल किया था। उस समय मंदीप एक सीधा साधा युवक था और पुलिस भर्ती के लिए तैयारी कर रहा था। मगर काना ने उसे एक ऐसा पिस्तौल दिया जिससे किसी की हत्या की गई थी। पुलिस ने उस पिस्तौल के लिए मंदीप तक सूचना भी पहुंचाई कि वह उस पिस्तौल को पुलिस के हवाले कर दे। मगर काना के कहने पर मंदीप ने यह काम नहीं किया। पिछले साल ऐलनाबाद में मंदीप की पुलिस मुठभेड़ में मौत हो गई।
अजीत गैंग ने मरवाया बच्ची को...
काना के विरोधी गुट अजीत आैर बिट्टू ने भी कई बार काना को कमजोर करने का प्रयास किया था। इसी कारण उन्होंने बालसमंद के एक युवक के हाथों काना के साथी पेटवाड़ निवासी संदीप उर्फ बच्ची की पुलिस कस्टडी में हत्या करा दी थी। इसकी एवज में काना ने अजीत और बिट्टू के संपर्क में रहने वाले पूर्व मंत्री सावित्री जिंदल के पीए ललित शर्मा के भतीजे बिट्टू की हत्या करा दी। हत्या में लाडवा के विक्रम का नाम सामने आया था। मगर पुलिस जांच में यह सामने आया है कि विक्रम भी काना के गिरोह का ही एक सदस्य है।
काना के टारगेट वाले जेल में...
काना की रंजिश अपने गांव के अजीत और बिट्टू से चली आ रही थी। मगर पिछले साल पुलिस टीम ने दोनों को काबू कर लिया था। फिलहाल दोनों हिसार और जींद की जेलों में बंद हैं। उनके बाहर आने तक काना के ठिकानों को तलाशना पुलिस के लिए चुनौती है।
hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva